# Årsberetning for Blå 2018

## Beskrivelse av avdelingen

Pr. 31.12 har avdelingen 8 brukere. Brukergruppen har vært stabil de siste årene. Brukerne har dyp grad av psykisk utviklingshemming, og en del har autisme i tillegg. 4 av 8 brukere har vedtak etter KOL kap.9.

Vi har 14 ansatte hvorav 9 har 3-årig utdannelse.

Målsetning for Blå avdeling har i år vært hentet fra strategiplanen; å skape vekst gjennom å se det enkelte mennesket.

Generelle aktiviteter på avdelingen er sansestimulering, kommunikasjon, fysisk aktivitet, sosiale ferdigheter, praktiske arbeidsoppgaver og hverdagsmestring. Hver bruker skal oppleve trygge og innholdsrike hverdager med utgangspunkt i egne ønsker og behov.

## Dette har vi arbeidet med i år

I år har vi jobbet spesielt med lik praksis, dette var videreført fra 2017. I tillegg var det et mål om økt faglig utvikling, noe som videreføres til 2019.

På planleggingsdagene har vi fortsatt å jobbe med arbeidsmiljøet.

Avdelingens nyansatte har i stor grad fått deltatt på relevante kurs.

Undertegnede har deltatt på lederkurs i regi av Virke.

Avdelingsleder vurderer at det jobbes godt for å nå avdelingens mål, og vi ser en utvikling.

Avdelingsleder Blå

Karoline R. Hertzberg